Η **Μπρίτζετ Μπίσοπ** (*Bridget Bishop*, 1632 - 10 Ιουνίου 1692) ήταν ο πρώτος άνθρωπος που εκτελέστηκε με την κατηγορία της μαγείας, κατά τη διάρκεια των δικών των μαγισσών του Σάλεμ το 1692. Δεκαεννέα απαγχονίστηκαν και ένας, ο Giles Corey εκτελέστηκε με τη μέθοδο της σύνθλιψης. Συνολικά, δικάστηκαν περίπου 200 άτομα.

Οικογενειακή ζωή
----------------

Το πατρικό όνομα της Μπρίτζετ, ήταν απ'ότι φαίνεται «Mangus» ή «Playfer». Παντρεύτηκε τρεις φορές, ίσως και τέσσερις.

Παντρεύτηκε τον πρώτο της σύζυγο, τον Captain Samuel Wesselby, στις 13 Απριλίου 1660, στη περιοχή Norfolk της Αγγλίας. Είχε δύο γιους και μια κόρη από τον πρώτο της γάμο: Τον John, τον Benjamin  και τη Mary. Ο πρώτος της σύζυγος πέθανε λίγο μετά τον γάμο, το 1666.

Ο δεύτερός της γάμος, στις 26 Ιουλίου 1666, ήταν με τον Thomas Oliver, έναν χήρο και περίφημο επιχειρηματία. Απέκτησε και δεύτερη κόρη από τον γάμο της με τον Thomas Oliver, η οποία γεννήθηκε στις 8 Μαίου 1667. Πρωτύτερα, είχε κατηγορηθεί ότι έκανε μάγια στον Thomas Oliver, απαλλάχτηκε όμως από τις κατηγορίες καθώς δεν υπήρχαν αρκετά στοιχεία.

Ο τρίτος της γάμος, το 1667, ήταν με τον Edward Bishop, έναν εύπορο ξυλοκόπο, του οποίου η οικογένεια ζούσε στο Beverly. Ο τρίτος της σύζυγος, Edward Bishop, ήταν επίσης ένας από τους ιδρυτές της πρώτης εκκλησίας του Beverly. Αυτός ήταν 44 ετών κατά τη περίοδο των δικών.

Η Μπρίτζετ διαχειριζόταν δύο ταβέρνες στο πλευρό του Edward. Πάντοτε την έβλεπαν φίλοι, οικογένεια και καλεσμένοι να φοράει εξωτικά ρούχα και ανοιχτόχρωμα χρώματα, και τα δύο αυτά ήταν αρκετά μακριά από τα συνηθισμένα ρούχα που είχαν συσχετιστεί με τον διάβολο.

Η φύση των ισχυρισμών
---------------------

Η Μπρίτζετ Μπίσοπ εξετάστηκε λόγω της κατηγορίας που υπήρχε για εκείνη και τη καχυποψία ότι έπραττε μαγεία. Η Μπίσοπ κατηγορήθηκε ότι έκανε μάγια σε πέντε νεαρές γυναίκες, την Abigail Williams, Ann Putnam Jr, Mery Lewis, την Mary Walcott και την Elizabeth Hubbard, την ημέρα που εξετάστηκε από τις αρχές, στις 19 Απριλίου το 1692.

Δόθηκε ένα αρχείο από τη δίκη της, γραμμένο από τον Cotton Mather στο «Wonders of the Invisible World». Στο βιβλίο του, ο Mather κατέγραψε πως αρκετοί άνθρωποι κατέθεσαν εναντίον της Μπίσοπ, υποστηρίζοντας ότι το σχήμα της θα τους τσιμπούσε, θα τους έπνιγε ή θα τους δάγκωνε. Το σχήμα αυτό επίσης απείλησε ότι θα έπνιγε ένα θύμα, εάν αυτή δεν έγραφε το όνομά της σε ένα συγκεκριμένο βιβλίο. Κατά της διάρκεια της δίκης, κάθε φορά που η Μπίσοπ θα κοιτούσε αυτούς που, υποτίθεται, βασάνισε, εκείνοι θα πέθαιναν και θα τους έφερνε στη ζωή μόνο το άγγιγμά της. Περισσότερες κατηγορίες υπήρχαν κατά τη διάρκεια της δίκης, συμπεριλαμβανομένη εκείνη την γυναίκα που έλεγε ότι το φάντασμα της Μπίσοπ έσχισε το παλτό της, μετά από εκτεταμένη εξέταση το παλτό της βρέθηκε σχισμένο σε συγκεκριμένο σημείο. Ωστόσο, ο Mather αναφέρει ότι η αλήθεια όλων αυτών των κατηγοριών κουβαλούσε μεγάλη καχυποψία. Ο Ezekiel Cheevers και ο John Putnam έκαναν παράπονο στην Μπρίτζετ Μπίσοπ. Η Μπίσοπ κατηγορήθηκε για πρακτική μαγείας πάνω σε 5 γυναίκες (Ann Putnam, Marcy Lewis, Abigail Williams, Mary Walcot και Elis Hubert). Αυτές οι γυναίκες υποστήριξαν ότι η Μπρίτζετ Μπίσοπ ήταν η μάγισσα που προσπαθούσε να τις βλάψει. Η Ann Putnam υποστήριζε ότι η Μπίσοπ, αποκαλούσε ως θεό της τον διάβολο, ενώ άλλοι άνθρωποι όπως ο Richard Coman κατέθεσαν εναντίον της Μπρίτζετ Μπίσοπ, κατηγορώντας τη ότι τους είχε αρπάξει από τον λαιμό και ότι έσπρωξε τον Coman και τη σύζυγό του από το κρεβάτι. Αλλα κορίτσια την κατηγόρησαν ότι τους έκανε κακό με ένα μόνο γρήγορο βλέμμα της. Ακόμη και ο ίδιος ο σύζυγος της Μπίσοπ, ισχυρίστηκε ότι αυτή δοξάζει τον διάβολο. Η δίκη της Μπίσοπ κράτησε 8 ημέρες και καταγράφτηκε ως η πρώτη γυναίκα που πέθανε από απαγχονισμό, ξεκινώντας επίσημα τις δίκες των μαγισσών του Σάλεμ.

Ο William Stacy, ένας μεσήλικας άνδρας στη Πόλη Σάλεμ, κατέθεσε ότι η Μπίσοπ του ανακοίνωσε πως οι άλλοι άνθρωποι στη πόλη τη θεωρούσαν μάγισσα. Εκείνος ήρθε αντιμέτωπος μαζί της, κατηγορώντας τη ότι χρησιμοποιούσε μαγεία για να τον βασανίσει, κάτι το οποίο εκείνη αρνήθηκε. Ένας άλλος ντόπιος άνδρας, ο Samuel Shattuck, κατηγόρησε τη Μπίσοπ ότι έκανε μάγια στο παιδί του και ότι επίσης χτύπησε τον γιο του με ένα φτυάρι. Ακόμη, κατέθεσε, ότι η Μπίσοπ τοu ζήτησε να βάψει δαντέλα, η οποία χάρη στο μικρό της μέγεθος, μπορούσε να χρησιμοποιηθεί σε μια κούκλα μαγείας. Ο John και William Bly, πατέρας και γιος, κατέθεσαν πως βρήκαν τέτοιου είδους κούκλες στο σπίτι της Μπίσοπ και ότι επίσης αυτή είχε κάνει μάγια στη γάτα τους ή την είχε δηλητηριάσει, μετά από μια αντιπαράθεση που είχαν με τη Μπίσοπ. Άλλα θύματα της Μπίσοπ, όπως είχε καταγραφθεί από τον Mather, συμπεριλαμβάνουν τους: Deliverance Hobbs, John Cook, Samuel Gray, Richard Coman, και John Louder.

Κατά τη διάρκεια της καταδίκης της, ένα σώμα ενόρκων που αποτελούνταν από γυναίκες βρήκε μια τρίτη θηλή στην Μπίσοπ (τότε θεωρούνταν αδιαμφισβήτητο σημάδι μαγείας), αλλά μετά από μια δεύτερη εξέταση η θηλή δεν βρέθηκε. Στο τέλος ο Mather δηλώνει ότι το μεγαλύτερο πράγμα που οδήγησε την Bishop στον θάνατό της, ήταν τα μεγάλα ψέματα που είχε πει στο δικαστήριο. Η Μπίσοπ καταδικάστηκε σε θάνατο και απαγχονίστηκε .

Παραπομπές
----------

1. ↑  Anderson, Robert Charles. "Bridget (Mangus) (Playfer) (Wasselbe) (Oliver) Bishop", *The American Genealogist* (October 1989), 64: 207. *The American Genealogist*
2. ↑  "England Deaths and Burials, 1538–1991" (Benjamin Waselby), Middlesex, England; Burial Date:26 Sep 1664.
3. ↑  "Massachusetts Births and Christenings, 16391915", Boston, Suffolk, Massachusetts; 10 January 1665.
4. 1 2  Stevenson, Keira (2017). Bridget Bishop. [Place of publication not identified]. (ISBN 1-4298-0535-8). OCLC 994473310.
5. ↑  Vital Records of the Town of Salem. Salem, MA: Essex Institute. 1924.
6. ↑  Vital Records of the Town of Salem, Volume 1, Births, Salem, MA: Essex Institute. 1916.
7. ↑  Rosenthal, Bernard (29 Σεπτεμβρίου 1995). *Salem Story: Reading the Witch Trials of 1692* (στα Αγγλικά). Cambridge University Press. ISBN 9780521558204.
8. 1 2  Woodward, Elliot (1969). Records of Salem witchcraft : copied from the original documents. New York: Da capo Press.
9. ↑  Mather, Cotton (1862). *The Wonders of the Invisible World: Being an Account of the Tryals of Several Witches Lately Executed in New-England*. John Russell Smith. σελίδες 129–130. Ανακτήθηκε στις 8 Ιουνίου 2018.
10. ↑  Boyer, Paul (1993). Salem-village witchcraft : a documentary record of local conflict in colonial New England. Boston: Northeastern University Press.
11. ↑  Woods, William Howards (1974). A casebook of witchcraft : reports, depositions, confessions, trials, and executions for witchcraft during a period of three hundred years. New York: Putnam.
12. ↑  Hall, David D. (4 Φεβρουαρίου 2005). *Witch-Hunting in Seventeenth-Century New England: A Documentary History 1638–1693, Second Edition* (στα Αγγλικά). Duke University Press. ISBN 0822336138.
13. ↑  Findling, John E.· Thackeray, Frank W. (1 Ιανουαρίου 2000). *Events that Changed America Through the Seventeenth Century* (στα Αγγλικά). Greenwood Publishing Group. ISBN 9780313290831.
14. ↑  Warnke, Mike (1972). *The Satan Seller*. Logos International. σελίδες 91. ISBN 0-912106-79-4. A witch with a long family tree. An ancestor of hers by the same name was hanged there June 10, 1692, but don't sweat it, Mike, they don't do that anymore.